Lista lui Coldea. Cine sunt oamenii de afaceri în preajma cărora generalul (r) a fost surprins
- Maria Pană
- 27 mai 2024, 14:38
Florian Coldea, generalul (r) de la SRI avea o adevărată rețea atunci când era vorba despre oameni de afaceri, dar și de colaboratori. La capitolul oameni de afaceri, acesta se învârte dorar în grupuri selecte cum ar fi cel al lui Tiberiu Urdăreanu, Codin Maticiuc sau Mihai Tufan, pentru care a oferit și consultanță.
Dacă în ce-l privește pe Tiberiu Urdăreanu, lucrurile nu sunt foarte clare la Maticiuc lucrurile sunt mai simple. Cei doi au împărțit o masă la festivalul din Dubai, la care Coldea aproape că și-a luat bătaie de la Sergiu Diacomatu. De altfel, în spațiul public s-a vehiculat și ipoteza potrivit căruia cel care organizează festivalul i-ar fi apropiat fostului SRI-ist, așa ar fi reușit să scape de dosarul de la Cluj.
Generalul are relații peste tot
Desigur că acest lucru nu a fost confirmat, iar dosarul de pedofilie a fost închis. Dacă la capitolul oameni de afaceri lista este cu siguranță, mult mai lungă, iar zilele următoare probabil va fi completată, nici la capitolul colaboratori Coldea nu stă rau. Mihai Stănișoară, fost ministru al apărării, fost consilier prezidențial și membru în CSAT, este unul dintre cei alături de care Coldea a fost surprins de către paparazzi EVZ.
Ba chiar a participat la una dintre întâlnirile cu omul de afaceri Tiberiu Urdăreanu, expert in securitate și el. Tot la capitolul colaboratori este și Elena Istode, supranumită Anaconda.
Pe aceasta, Coldea o știe de la SRI, de pe vremea când era șefa acoperiților din presă, ministere și ANAF. Desigur că în momentul în care a fost eliminată din SRI, Istode și-a făcut și ea o firmă de consultanță. La fel ca și în cazul lui Coldea și Dumbravă și aceasta are venituri de sute de mii de lei, semn că afacerile merg brici.
Elena Istode a devenit celebră după ce a apărut în mai multe poze din vacanțe exotice. Desigur că nu era singură ci cu fostul deputat Cristian Rizea, care acum se află după gratii.